b'\n_START_ARTICLE_\nKit Eichler\n_START_PARAGRAPH_\nKit Eichler (f\xc3\xb8dt 24. maj 1953) er en dansk skuespillerinde._NEWLINE_Hun er uddannet p\xc3\xa5 Odense Teater i 1979, p\xc3\xa5 hvilket teater hun siden da har medvirket i en r\xc3\xa6kke forestillinger, af hvilke kan n\xc3\xa6vnes Trold t\xc3\xa6mmes, En sk\xc3\xa6rsommernatsdr\xc3\xb8m, Cabaret, West Side Story, Samfundets st\xc3\xb8tter og Helligtrekongers aften._NEWLINE_Hun har ogs\xc3\xa5 v\xc3\xa6ret tilknyttet Det Danske Teater, Det kongelige Teater og N\xc3\xb8rrebros Teater, med roller i forestillinger s\xc3\xa5som Laser og pjalter, Sparekassen, Der var engang og Harry og kammertjeneren._NEWLINE_Hun er ogs\xc3\xa5 kendt for at have deltaget i en r\xc3\xa6kke revyforestillinger, b\xc3\xa5de i Cirkusrevyen, Hj\xc3\xb8rring Revyen og S\xc3\xb8nderborg Revyen._NEWLINE_I tv har hun medvirket i Bryggeren og i julekalenderen Gufol mysteriet._NEWLINE_Hun har sj\xc3\xa6ldent kunnet opleves p\xc3\xa5 film, men har dog haft roller i Mord i m\xc3\xb8rket (1986) og Sort h\xc3\xb8st (1993), og senest Anders Matthesens film Sorte Kugler (2009)_NEWLINE_Hun har ogs\xc3\xa5 lagt stemme til flere tegnefilmsserier f.eks. Kejserens nye skole.'